Băiatul a fost înjunghiat de un adolescent de 16 ani, care, după ce a comis fapta, a plecat ca și cum nimic nu s-ar fi întâmplat. Vă avertizăm că urmează imagini și informații cu un puternic impact emoțional.
Scena violentă a avut loc pe o stradă din orașul spaniol Guadalajara. Pe imaginile surprinse de camerele de supraveghere se vede cum victima fugea de adolescentul care voia să îi fure telefonul. La un moment dat, tânărul român este prins și înjunghiat în piept și abdomen cu mai multe lovituri de cuțit. După ce bărbatul a căzut ca secerat la pământ, agresorul i-a furat telefonul și și-a văzut de drum.
Victima a zăcut ore bune într-o baltă de sânge, până când un trecător l-a văzut și a alertat salvatorii. La fața locului s-au deplasat mai multe echipaje de polițiști și medici. Tânărul a fost transportat la spital, însă pentru el nu s-a mai putut face nimic. Ucigașul a fost prins și arestat de oamenii legii.